Folketing
2014-04-04

Men også virksomhederne er med: Mere end fem ud af ti virksomheder vil gerne have en virksomhed i en bygning med kulturarvsværdi, og næsten otte ud af ti virksomheder mener, at det skaber lokal identitet. Der er altså en overvældende tilslutning. Derfor er det også glædeligt, at Realdania sammen med Kulturstyrelsen har søsat en kampagne over for kommunalbestyrelserne. Den hedder »Bygningskultur 2015« og er et forsøg på at få kommunerne til at tage vare på kulturarven, og det vil sige, at man i Kulturstyrelsen godt ved, at der er et problem ude i kommunerne. Frem til 2015 vil Kulturstyrelsen systematisk gennemgå alle de bygninger, der er fredet før 1990. Beslutningsforslagene B 46 og B 47 er så Dansk Folkepartis forsøg på at sætte bygningsbevaring på dagsordenen og samtidig styrke lovgivningen, og det er sket i et tæt samarbejde med Bygnings Frednings Foreningen.